text: Sant Pere de Vilamajor espera les credencials de la nova regidora per poder escollir el nou alcalde | BMpress21
  « Els regidors d'ERC i ICV d'Hostalric donen suport, per primera vegada, al Pressupost | Vilanimal vol obrir un refugi a Cardedeu per donar acollida als animals abandonats al municipi »
  Malgrat fa més d'una setmana de la dimissió de Llesuy la composició del nou govern encara és incerta. L'exalcalde va deixar lligada l'entrada del GISP (amb 3 regidors) al govern de CiU (amb 4 edils) del que ja formava part, també, el regidor del PSC. La composició del nou govern deixava al cap de llista del GISP, Joan Bosch, la primera tinença d'alcaldia i, per aquest motiu, el regidor ocupa actualment l'alcaldia accidental. ERC-Reagrupament, amb dos regidors, i ISP, amb una regidora, conformen l'oposició.
  Tanmateix en aquests darrers dies s'han anat succeint les reunions entre els diversos grups municipals i el govern que sortirà del proper Ple municipal encara es manté obert. CiU va expressar, en el moment de la dimissió de Llesuy, la seva voluntat de donar continuïtat al pacte amb GISP i PSC, però hores d'ara no es pot afirmar que aquet sigui l'escenari definitiu, ja que el nou cap del grup municipal de CiU, Martí Artalejo, es va reservar la possibilitat de mantenir converses amb totes les formacions representades i no es descarta cap nova aliança. Per la seva banda, ERC-Reagrupament es manté a l'expectativa de les converses i ISP es mostra partidari d'un govern de concentració per afrontar les dificultats que travessa el municipi des de fa mesos.